《喜张仲景范与蔡仲见过》
宋代·晁公溯

昔游房相湖，乃适与子逢。
迨其景将入，不尽湖所穷。
今子联翩景，二难复相从。
散策破莓苔，循池咏芙蓉。
子勿谡池小，托方儋耳翁。
名重觉景胜，人贤增地雄。
老夫实自庆，得为使君公。
饮食玻璃江，日汲水一钟。
洗我崑崙心，充我云梦胸。
巾车且少留，乐当与子同。
径幽木阴茂，土腴莲实丰。
凌波挽碧茎，剪房剥青蓬。
吾兄犹在远，按节临泸戎。
吾亦思飘然，摄身乘清风。

作者简介：晁公溯：一作晁公遡，字子西，济州巨野（今山东菏泽市巨野县）人，晁公武弟。宋高宗绍兴八年进士。史籍无传，据本集诗文，知其举进士后历官梁山尉、洛州军事判官、施州通判，绍兴末知梁山军。宋孝宗乾道初知眉州，后为提点潼川府路刑狱，累迁兵部员外郎。著有《嵩山居士文集》54卷，刊于乾道四年，又有《抱经堂稿》等，已佚。